מיכל קראוס

מיכל קראוס (נולדה ב-1956) היא מנהלת ישראלית ששימשה כמנכ"לית מועצת החלב. היא הייתה האישה הראשונה שכיהנה בתפקיד זה וכמנכ"לית של מועצת ייצור.

ביוגרפיה 
נולדה וגדלה בקבוצת שילר לגורי ושרה מיר ונכדתם של שלמה ומרים מיר שהיו מבין ראשוני הקיבוץ. דור שלישי בקיבוץ.

בעלת תואר B.Sc בכלכלה מהאוניברסיטה העברית, פקולטה לחקלאות (רחובות) ולימודי תואר שני בכלכלה, גם כן מהאוניברסיטה העברית.

נשואה ואם לשלושה.

קריירה עסקית 
תפקידה הראשון של קראוס היה ככלכלנית בקבוצת שילר בין השנים 1985-1991. לאחר מכן שימשה כסמנכ"ל כספים ומנהלת של תאגידי קרן התק"מ. בין השנים 1999-2008 שימשה כמנהלת כספים ומנהלת היחידה לשותפויות וגיוסי הון באיגוד התעשייה הקיבוצית.
החל משנת 2000 ועד שנת 2014 שימשה קראוס כיו"ר של מספר קיבוצים, ביניהם גבולות, גלאון, שריד, מעלה החמישה, גליל ים ועין חרוד מאוחד.
החל משנת 2014 מכהנת קראוס כמנכ"לית מועצת החלב. המועצה היא חברה לתועלת הציבור והיא מהווה על פי חוק את הגוף הרשמי שבמסגרתו מתקבלות ההסכמות החיוניות לתפקודו התקין של ענף החלב בישראל. כמנכ"לית המועצה אחראית קראוס על תכנון ותיאום הניהול של משק החלב בישראל לצד הסברה ענפה על חשיבות צריכת מוצרי החלב ופיתוח הקשרים הבינלאומיים בענף חקלאי מוביל זה.

דירקטורית בחברות הבאות:
אורן צובה – מפעל פרטי לייצור זכוכיות ממוגנות בבעלות קיבוץ צובה.

דירקטוריונים בעבר:
 מהדרין בע"מ – חברה ציבורית, עוסקת בתחומי החקלאות והנדל"ן (דח"צ), סיום תפקיד באוגוסט 2009, בעלת מיומנות פיננסית
 ספרינט בע"מ – חברה ציבורית, חברה פיננסית לניהול תיקים, דירקטורית מטעם הבעלים. סיום תפקיד באוגוסט 2009
 פיטק טכנולוגיות – חברה ציבורית, (דח"צ) בין השנים 2000–2004
 סידב טכנולוגיות בע"מ – חברה ציבורית, מייצרת מעגלים מודפסים (דח"צ), בעלת מיומנות פיננסית
 BRITECH – קרן משותפת ישראל בריטניה למו"פ טכנולוגי בין השנים 2000–2005
 IMARAD - חברת הזנק (סטארט-אפ) בתחום ההדמיה הגרעינית הרפואית – נמכרה לאורבוטק
 מכסף מפעלי סכו"ם ניר עם – יו"ר המפעל במשך 3 שנים, סיום תפקיד ב 2002
 פארק תעשיות צרעה – יו"ר הפארק במשך 4 שנים
 קמ"ע – קרן מרכזית לערבויות של התק"מ עד שנת 2008
 אסיב אפק – דירקטורית בין השנים 2001–2004
 הנהלת אחזקות משקי הדרום – עד שנת 2007
 קיבוץ גת - מועצת מנהלים של הקיבוץ – עד שנת 2010
 רב רפת – יו"ר חברה למתן שרותי ליווי וייעוץ בתחום הרפתות למדינות מזרח אירופה
 IPC חיפושי נפט וגז חברה ציבורית, (דח"צ), בעלת מיומנות פיננסית
 מתימו"פ – חברה ממשלתית למחקר ופיתוח (כפופה למדען הראשי של משרד התמ"ת)
 להקת המחול הבינקיבוצית – בהתנדבות

פעילות ציבורית 
 ממייסדות פורום נשים ועסקים של התנועה הקיבוצית
 חברה בפורום ע.י.נ.ב. – מועצה אזורית ברנר
 חברה בעמותת כ"ן לשינוי חברתי בישראל

קישורים חיצוניים 
 "גם בישראל פערי השכר בין גברים לנשים רק הולכים וגדלים", באתר Mako, יום האישה הבינלאומי 2018
 "הפתרון ליוזמות החרם: לחלוק את מומחיותנו בחקלאות", באתר מעריב
 "היה מי שהתאכזב", באתר ynet יום האישה הבינלאומי 2015
 מנכ"לית מועצת החלב: לשקול חרם נגד החרם האירופי, באתר כלכליסט
 ארגון החלב העולמי ביטל כנס בישראל שתוכנן לאוקטובר "בגלל המצב הביטחוני", באתר TheMarker
 הסתמכות המדינה על ייבוא ביצים וחלב תותיר את אזרחיה חסרי אונים, באתר מעריב
 האם הטבעונות מנצחת את שוק החלב?, באתר ynet

מנכ"לים ישראלים
קבוצת שילר: אישים
בוגרות תיכון אזורי ע"ש ברנר בגבעת ברנר
בוגרי תיכון אזורי ע"ש ברנר בגבעת ברנר
בוגרות האוניברסיטה העברית בירושלים: הפקולטה לחקלאות
בוגרי האוניברסיטה העברית בירושלים: הפקולטה לחקלאות
ישראליות שנולדו ב-1956
ישראלים שנולדו ב-1956